O‘zbekiston Iqlim sammitida 2030-yilgacha YaIMga nisbatan issiqxona gazlari ulushini 35 foizga kamaytirish tashabbusini berdi

Shavkat Mirziyoyev 22-noyabr kuni 2022-yilda qayta tiklanuvchi energiyadan foydalanish sohasida davlat-xususiy sheriklik loyihalarini ko‘paytirish chora-tadbirlari yuzasidan o‘tkazilgan yig‘ilish o‘tkazdi. Majlisda sohani rivojlantirish bo‘yicha ustuvor vazifalar muhokama qilindi, deb xabar berdi Prezident matbuot kotibi Sherzod Asadov.
Qayd etilishicha, O‘zbekiston Buyuk Britaniyaning Glazgo shahrida bo‘lib o‘tgan Iqlim sammitida issiqxona gazlari hajmini kamaytirish bo‘yicha o‘z takliflarini kiritgan.
“Glazgoda o‘tkazilgan Iqlim bo‘yicha xalqaro sammitda O‘zbekiston 2030-yilgacha yalpi ichki mahsulotga nisbatan issiqxona gazlari ulushini 35 foizga kamaytirishni tashabbusini berdi.
Natijada 3 millard dollar miqdorida xorijiy investitsiyalar hisobiga 2,9 ming megavattli 10 ta quyosh va shamol elektr stansiyalarini barpo etish ishlari boshlandi”, — degan prezident.
Ma’lum bo‘lishicha, o‘tgan uch yilda qayta tiklanuvchi energiya uchun huquqiy baza shakllantirilib, qulay shart-sharoitlar yaratilgan.
 
Eslatib o‘tamiz, O‘zbekiston bosh vaziri o‘rinbosari Aziz Abduhakimov Glazgoda bo‘lib o‘tgan BMTning iqlim o‘zgarishi bo‘yicha doiraviy konvensiyasi (COP26) ishtirokchi-davlatlari konferensiyasining 26-sessiyasida chang bo‘roni, Orol fojiasi va daraxtlar ekish haqida gapirgandi.